# Avfall eller biprodukt?

**Er produksjonsresten avfall eller biprodukt?**

Det er avfall hvis:

* det er usikkert om det vil bli brukt videre
* eller det trengs ekstra bearbeiding før det kan anvendes i en vanlig industriprosess
* eller det må framstilles utenfor den vanlige industriproduksjonen

**Eksempler på produksjonsavfall som er avfall:**

* Flis og bark fra sagbruk som leveres til energiutnyttelse i avfallsforbrenningsanlegg.
* Metallavskjær levert til omsmelting i annen bedrift, hvis det må forbehandles, f.eks findeles eller males opp.
* Frityrfett som leveres til materialgjenvinning

**Eksempler på produksjonsrester som ikke er avfall:**

* Flis og bark fra sagbruk som går til energiutnyttelse i egen eller annen bedrift.
* Flis fra sagbruk som levers til produksjon av brenselsbriketter.
* Flis og bark fra sagbruk som leveres til strukturmateriale i komposteringsanlegg.
* Flis fra sagbruk som levers som strø til husdyrbruk.
* Bark som selges til hagejordprodusenter.
* Flis fra sagbruk som selges til produksjon av f. eks sponplater.
* Avskjær fra fiskeforedling som selges til dyreforprodusenter.
* Avskjær fra fiskeforedling som selges til tranproduksjon.

Metallavskjær solgt til omsmelting i annen bedrift, hvis det kan leveres uten videre behandling f.eks findeling.